ENSIMMÄINEN PIONEERI 2/2
Mitä pioneerina toimiminen merkitsee sinulle?
Liittyykö se vain ulkoisiin asioihin?
Mitä sydämestäsi tulvii yli? Mitä näet, kun suljet silmäsi?
Minkä Jumala aloittaa sydämessä, Hän saattaa loppuun elämässä.
Kiitos seurastasi. Olen Brian Houston, Hillsong-seurakunnan pastori, -
ja puhun sydämen salaisuuksista. Uskon, että saarnani siunaa sinua.
EDELLISESSÄ JAKSOSSA
Puhun alkuperäisestä pioneerista.
Joh. 1:1 "Alussa oli Sana, ja Sana oli Jumalan tykönä, ja Sana oli Jumala."
Sana ei vain ollut Jumalan luona, vaan Sana oli Jumala.
Jae 14 "Ja Sana tuli lihaksi ja asui meidän keskellämme, -
ja me katselimme hänen kirkkauttansa".
Tässä puhutaan tietysti Jeesuksesta, joka saa Sanan eläväksi.
Sen, mitä Hän aloittaa sydämessä, Hän saattaa päätökseen elämässä.
Hän on uskon alkaja ja täyttäjä.
Hän aloittaa sen sisällämme ja täyttää sen elämämme hedelmän kautta.
Muista siis, että sydämesi on tärkeä. Vanhassa testamentissa Hanna -
toivoi kovasti saavansa lapsen, vaikka se oli mahdotonta.
Hänen miehensä nimi oli Elkana.
Hanna oli murheellinen ja katkera. Hänen sydämensä oli murtunut.
1. Sam. 1:13 "sillä Hanna puhui sydämessänsä -
ja ainoastaan hänen huulensa liikkuivat, -
mutta ääntä häneltä ei kuulunut; -
niin Eeli luuli, että hän oli juovuksissa."
Tältä se voi näyttää, kun puhumme sydämessämme.
Aina emme pysty pukemaan sanoiksi kaikkea sitä, -
minkä Jumala laittaa sydämeemme.
Se voi kuulostaa meistä tyhmältä tai jopa omahyväiseltä.
Ihmiset voivat ajatella monenlaisia asioita, mutta aina emme voi puhua.
Se, mitä Jumala laittaa sydämeemme, on kaunista, voimallista ja arvokasta.
Haluan vaalia sitä, minkä Jumala on sydämeeni pannut.
Jumala pystyy toteuttamaan sen, minkä on istuttanut sydämeemme.
Hanna siis puhui sydämessään, ja hänen huulensa liikkuivat, -
mutta mitään ääntä ei kuulunut. 1. Sam. 1:20 -
"Ja Hanna tuli raskaaksi ja synnytti vuoden vaihteessa pojan..."
Kului jonkin verran aikaa, ennen kuin haave toteutui.
Aina sydämessä alkaneet asiat eivät toteudu heti.
"Ja Hanna tuli raskaaksi ja synnytti vuoden vaihteessa pojan -
ja antoi hänelle nimen Samuel, -
sanoen: 'Herralta olen minä hänet pyytänyt'."
En osaa edes kuvitella, mitä asioita Jumala on laskenut sydämeenne.
Ne ovat kallisarvoisia sydämen salaisuuksia.
En osaa edes kuvitella teissä olevia mahdollisuuksia pioneerityöhön: -
maan valtaamista, uusia alkuja, parantuneita avioliittoja, -
eheytyneitä perheitä, pelastumisia, yrityksiä, jotka muuttavat maailman.
En osaa edes kuvitella, mitä Jumala voi tehdä teidän sydämissänne.
Sellaista Jumalaa palvelemme.
Joskus kuvittelemme olevamme suuriakin ajattelijoita.
Puhuin äskettäin Apostolien tekojen luvusta 1.
Siinä Jeesus lupasi opetuslapsille, että kun Pyhän Hengen voima tulisi, -
he toimisivat Hänen todistajinaan Jerusalemista aina maan ääriin asti.
Alkuseurakunnan opetuslapset ajattelivat vain Israelia ja kysyivät, -
oliko tullut se aika, jolloin Israelin kuningaskunta jälleenrakennettaisiin.
He ajattelivat Israelia, mutta Jumalalle Israel oli vasta alkua.
Jumalan ajatukset olivat jo maailman äärissä asti.
Meillä ainakin on tarpeeksi iso unelma, -
eikä sen toteutuminen ainakaan Jumalasta jää kiinni.
Joskus vain oma sydämemme on tiellä.
Se on aina kovin surullista.
Daavid puhuu psalmissa siitä, mitä hän halajaa.
Ps. 38:10 "Herra, sinun edessäsi on kaikki minun halajamiseni, -
eikä minun huokaukseni ole sinulta salassa."
"Herra, sinun edessäsi on kaikki minun halajamiseni".
Haaveemme ovat usein niin henkilökohtaisia, -
että pidämme ne salassa, mutta Daavid avasi sydämensä.
Hän kirjoittaa jakeessa Ps. 63:1 -
"sinua minun sieluni janoaa, sinua halajaa minun ruumiini kuivassa -
ja nääntyvässä, vedettömässä maassa." Ja jakeessa Ps. 62:9 -
"Turvatkaa häneen joka aika, te kansa; -
vuodattakaa hänen eteensä sydämen- ne. Jumala on meidän turvamme."
Hän puhuu kaipuusta Jumalan luo. "Turvatkaa häneen joka aika, -
te kansa; vuodattakaa hänen eteensä sydämenne."
Raakel pyysi itselleen poikaa: -
"Hanki minulle lapsia, muuten minä kuolen." Näin hän sanoi.
Mooseksen sydämellä oli haave nähdä häivähdys Jumalasta: -
"Anna minun nähdä kirkkautesi". Daavid halusi asua temppelissä: -
"minä pyydän: että saisin asua Herran huoneessa kaiken elinaikani".
Hänen sydämellään oli Jumalan temppelin rakentaminen, -
mutta Jumala rakensi sen ensin hänen sisimpäänsä.
Salomon halusi viisautta, jotta osaisi hallita Jumalan mielen mukaan, -
vaikka olisi saanut pyytää mitä vain.
Vain viisas osaa pyytää viisautta. Se oli hänen sydämellään.
Elisa halusi kaksinkertaisen osuuden. Tämä on hyvää ahneutta.
Hän halusi kaksi kertaa niin suuren voitelun kuin Elialla oli ollut.
Elia pystyi auttamaan ihmisiä ja palvelemaan Jumalaa tämän verran, -
mutta Elisa halusi tehdä enemmän. Hän sai pyytämänsä tupla-annoksen.
Mitä sinun sydämelläsi on? Mitä kaipaat, mistä haaveilet?
Mikä on sydämesi salaisuus?
Ester halusi menestyä kuninkaan edessä.
Sakarias ja Elisabet, jotka olivat lapsettomia, halusivat lapsen.
Kuten tiedämme, toive toteutui ja Johannes Kastaja syntyi.
Hän oli Jeesuksen edelläkävijä. Katso, millaisen hedelmän -
Sakariaan ja Elisabetin sydämen kaipaus kantoi!
Vaali sitä, minkä Jumala laskee sydämeesi, -
koska Jumala aloittaa pioneerityönsä sydämestäsi suunnitelma mielessään.
Se, mitä Hän laskee sydämeesi, -
liittyy siihen, millainen suunnitelma Hänellä on elämäsi varalle.
Jakeissa Ef. 4:26―27 puhutaan vihasta. Se on sydämeen liittyvä asia.
"'Vihastukaa, mutta älkää syntiä tehkö.'
Älkää antako auringon laskea vihanne yli, -
älkääkä antako perkeleelle sijaa."
Toisessa käännöksessä puhutaan jalansijasta.
Älkää antako paholaiselle jalansijaa. Jalansija on pala maata.
Se voi vaikuttaa pieneltä alueelta, mutta alue se on pienikin alue.
Kreikankielisessä alkutekstissä käytetään sanaa "topos", -
josta tulee sana topografia. Se tarkoittaa maan pinnan tutkimista.
Sydämen asioista puhuttaessa Raamattu siis sanoo, -
ettei meidän tule suuttua, -
muuten annamme paholaiselle jalansijan sydämestämme.
Jumala haluaa tehdä paljon asioita. "Maa" voi merkitä sinulle -
jotakin hengellistä, fyysistä tai luonnollista asiaa.
Jos luovut maasta sydämessäsi, -
kannat sen seuraukset hedelmänä, jota tuotat ympärilläsi.
Älä anna paholaiselle jalansijaa. Älä luovu maasta helpolla.
Jumala lupasi alkuseurakunnalle valtavan suuren alueen.
Hänhän sanoi, että evankeliumi leviäisi Jerusalemista maan ääriin.
Suuri pioneeri ei kuitenkaan aloita maan ääristä, vaan sydämestä.
Hän oli heidän Pelastajansa ja heidän uskonsa alkaja.
Hän täytti heidät Pyhällä Hengellä. Kaikki tämä tapahtuu sisimmässä.
Missä kohdin olet luopunut maasta sydämessäsi?
Se tulee maksamaan sinulle jollakin elämäsi alueella.
Missä kohdin olemme luopuneet maasta?
Raamattu sanoo, ettemme saa antaa paholaisen päästä voitolle.
Emme saa antaa hänelle lupaa toimia tai edes jalansijaa elämässämme.
Silloin luovumme maasta. Paavali kirjoittaa jakeissa 2. Kor. 2:10―11, -
ettei meidän tule pitää kiinni anteeksiantamattomuudesta, -
"ettei saatana pääsisi meistä voitolle; -
sillä hänen juonensa eivät ole meille tuntemattomat."
Paholainen on lyöty vihollinen, -
joka voi toimia vain sillä alueella, jonka annamme hänelle.
Anna Jumalan, suuren pioneerin, raivata maata sydämessäsi.
Hän tutkii sydämet ja leikkaa kirurgin tarkkuudella pois myrkylliset asiat.
Näin sydämemme avautuu Jumalan kauneudelle ja suunnitelmalle.
Siksi Paavali kehottaa päästämään irti vääristä asioista, -
ettei saatana pääsisi meistä voitolle.
Olen surkea tennispelaaja.
Etelä-Afrikassa 12-vuotias poika rökitti minut tenniksessä.
Olen surkea tenniksessä, mutta loistava nelinpelissä, -
jos parini on parempi kuin verkon toisella puolella olevat yhteensä.
Pärjään nelinpelissä lähinnä siksi, että pysyttelen poissa tieltä.
Silti minäkin tiedän, että tenniksessä on tärkeää tukkia kulmat.
Jos annan vastustajalle paljon tilaa, hän pääsee voitolle.
Missä asioissa annat vihollisen päästä voitolle?
Jeesus ajoi riivaajat pois hullusta miehestä, joka eli haudoissa.
Kuuntele, mitä demonit pyysivät Jeesukselta jakeessa Luuk. 8:32.
"Niin siellä oli vuorella suuri sikalauma laitumella; -
ja ne pyysivät häntä, että hän antaisi heille luvan mennä sikoihin.
Ja hän antoi niille luvan."
Ei jalansijaa paholaiselle. Ei lupaa tai mahdollisuutta päästä voitolle.
Mitä meidän tulee alkaa sanoa sydämen asioiden suhteen?
"Sinulla ei ole lupaa pysyä elämässä- ni. En anna sinulle jalansijaa -
tai mahdollisuutta päästä voitolle."
Jakeessa 1. Piet. 5:8 paholaista kutsutaan ärjyväksi leijonaksi, -
joka vain etsii, kenet saisi niellä. Huomatkaa sana "saisi".
Sanotaan yhdessä: "Et saa!" Ei anneta hänelle lupaa eikä mahdollisuutta, -
ei minkäänlaista sijaa meissä. Ei luovuteta maata sydämestämme.
Se maksaa meille Jumalan tahdon toteutumisen jollakin alueella.
Ei luovuta maasta helposti.
Kuvittele hetki, miten Jumala haluaa laajentaa sydäntäsi -
voidakseen laajentaa elämääsi.
Kuuntele tämä mielenkiintoinen jae, Snl. 20:27: -
"Ihmisen henki on Herran lamppu: se tutkistelee sydämen kammiot kaikki."
Toisissa käännöksissä puhutaan omastatunnosta hengen sijaan.
Oman Raamattuni marginaalissa on mielenkiintoinen selitys -
sanalle sydän: sitä kuvataan laakson huoneiksi.
Jos sinulla on paljon lapsia, tarvitset lisää huoneita taloosi.
Jumala haluaa ensin vallata alaa sydämessämme -
ja sitten laajentaa sitä, -
jotta voisi laittaa sinne unelmiaan ja salaisuuksiaan, -
jotka tekevät karusta maasta hedelmällisen.
Taivas on sydämessämme. Paavali kirjoitti kärkevästä kirjeestään -
suuttuneille korinttilaisille näin jakeessa 2. Kor. 7:2 -
"Antakaa meille tilaa sydämessänne. Emme ole tehneet kenellekään -
vääryyttä, emme ole olleet kenellekään turmioksi..."
Jos pidät kiinni kilpailuhenkisyydestä tai vihasta sydämessäsi -
ja iloitset muiden itkiessä tai itket muiden iloitessa, -
se vie sydämestäsi tilaa, josta sinulla ei oikeastaan olisi varaa luopua.
"Antakaa meille tilaa sydämessänne." Tämä oli Jumalan tahto, -
koska Paavali edusti Jeesuksen seuraajia.
Jos ihmisten sydämissä ei olisi ollut tilaa apostoleille, -
se olisi voinut vaikuttaa Jumalan tahdon toteutumiseen heissä.
Onneksi Raamattu kertoo, että he tekivät parannuksen.
Se kerrotaan jakeessa 2. Kor. 7:8 -
"Sillä vaikka murehutinkin teitä kirjeelläni, en sitä kadu, -
ja jos kaduinkin, niin minä ― kun näen, että tuo kirje on, -
vaikkapa vain vähäksi aikaa, murehuttanut teitä..."
Onkohan sydämissämme jotakin, joka on ollut siellä liian kauan aikaa?
Näiden asioiden käsittely voi kestää hetken, mutta tartutaan työhön.
Suuri pioneeri tekee työtään sydämissämme ja elämässämme.
Ei anneta noiden asioiden hallita meitä tai ryöstää meiltä mitään.
Jumala voi tehdä upeita asioita sydämesi salaisuuksien kanssa.
Kerron teille ihmeellisen tarinan. Vuosi sitten jouluna Bobbie ja minä -
olimme aamiaisella ravintolassa. Olimme lähdössä matkalle, -
ja vanhin poikani Joel vaimoineen oli tulossa tapaamaan meitä.
Myöhemmin kävi ilmi, että viereisessä pöydässä istui pariskunta, -
joka oli juuri päättänyt paastota 30 päivää, jotta saisi lapsen.
He olivat epätoivoisia ja keskustelivat tuosta asiasta, -
kun Bobbie ja minä astuimme sisään Joelin ja Estherin kanssa.
Joel ja Esther kertoivat meille ensi kertaa, että odottivat lasta.
Tasan vuotta myöhemmin olin palaamassa lenkiltä, -
kun tämä eteläafrikkalaisittain puhuva mies pysäytti minut -
ja kysyi, saisiko kertoa minulle tarinan.
Hän käveli rinnallani ja kertoi, että he olivat olleet tuossa ravintolassa.
Heillä oli sydämessään pettymys ja epätoivo lapsettomuudesta, -
joten heihin koski, kun he kuulivat, että Joel ja Esther odottivat lasta, -
mutta he maksoivat laskumme. Olinkin ihmetellyt, kuka sen maksoi.
Tiesin, että laskun maksaja oli istunut lähellä ja kuullut keskustelumme.
Mies kertoi tämän sylissään kaunis tyttövauva, -
joka sai alkunsa noiden 30 paastopäivän aikana.
Mies kantoi vauvaa kantoliinassa edessään.
Miten kaunis tarina siitä, että Jumala voi vastata sydämen salaisuuksiin.
Mutta jos annamme sydämemme maaperän -
täyttyä rikkaruohoista, jotka paholainen istuttaa sinne -
ja joiden juuret ulottuvat syvälle, ne tukahduttavat Jumalan tahdon -
ja valtaavat kaiken sen maan, jonka Jumala oli meille suunnitellut.
"Antakaa meille tilaa sydämessänne." Mitä näet, kun suljet silmäsi?
Näitkö kerran jotakin, jota on nyt vaikea nähdä?
Mikä valtaa maata sydämessäsi? Mikä rajoittaa elämääsi?
Eikö Jumala vastaa rukouksiisi?
Vai pitääkö sinun vain antaa Hänen tutkia sydämesi?
Jos käsittelemme ne asiat, joita Jumala tekee sydämessämme, -
voimme nähdä paljon enemmän sitä, mitä Hän haluaa tehdä kauttamme.
Jos uskot sen, sano aamen.
Mitä sinulle arvokasta vaalit sydämessäsi?
Maria kätki sydämeensä sen, mitä Jumala oli hänelle puhunut.
Hanna kertoi Jumalalle sydämensä salaisuudet, vaikka oli murtunut.
Meillä on usein sydämessämme salaisuuksia, joista emme puhu muille.
Voisi olla noloa kertoa suuresta unelmasta, jonka Jumala on antanut.
Muistutan sinua vielä siitä, mitä tapahtui, kun Epcot-keskus avattiin -
Orlandon Disney Worldissa Walt Disneyn kuoleman jälkeen.
Joku sanoi Disneyn leskelle: "Harmi, ettei Walt ole näkemässä tätä."
Tämä vastasi: "Walt näki sen, siksi se on olemassa."
Mitä näet, kun suljet silmäsi, eivätkä asiat ympärilläsi häiritse?
Mitä Jumala laittaa sydämeesi?
20 vuotta sitten kirjoitin, millaisen seurakunnan näin.
Näin sen silmät kiinni, en niinkään silmät auki.
Todellisuus voi lannistaa meidät, -
mutta Jumala toteuttaa sen, minkä on laittanut sydämeemme.
Nyt näen, että aloitin alun perin täysin vääristä syistä.
Tulin uskoon samana vuonna, kun valmistuin, ja se muutti kaiken.
Aloin nähdä ihmisten tarpeet.
Sairaalassa näin nuoria ihmisiä, jotka kuolivat silmieni edessä.
Aloin arvostaa ihmisiä ja mahdollisuutta panostaa heihin.
Jumala sanoi minulle, että lääkärinä toimiminen on muutakin -
kuin vain potilaiden hoitamista ja lääkkeiden antamista.
En halua hoitaa heitä vain pinnallisesti, vaan mennä syvemmälle.
Tutustuin seurakunnassa toiseen lääkäriin, -
ja 8 vuotta sitten ideamme hoitaa potilaita ei vain lääketieteellisesti, -
vaan emotionaalisella ja hengellisellä tasolla, alkoi saada vastakaikua.
Nyt meillä on kaksi vastaanottoa, -
ja kanssamme työskentelee neljä lääkäriä, joilla on sama näky.
Käytämme ensin lääketieteen osaamistamme parhaamme mukaan.
Sitten lisäämme kerman kakun päälle ja kysymme, -
voimmeko tehdä vielä jotain, kuten rukoilla potilaan puolesta.
Yhdeksän kymmenestä suostuu.
Myöhemmin he tuovat ystävänsäkin ja pyytävät vain rukousta.
Erilaiset ja monella tavalla uskovat ihmiset arvostavat palveluamme.
Tien raivaaminen on jatkuva prosessi. Näkymme on paljon suurempi -
kuin vain kaksi klinikkaa. Jumala haluaa meidän toimivan pioneereina.
Hän on pudottanut ideansa sydämeemme ja on kanssamme, -
kun vastaamme kutsuun ja otamme ensimmäisen askeleen.
Kristus on palkintoni ja kaiken rakkauteni kohde.
Mikään tässä maailmassa ei voi ikinä olla tarpeeksi.
Jokaisessa koetuksessa sieluni laulaa: -
"En käänny takaisin, olen vapaa."
Kristus on minulle riittävästi.
Kaikki, mitä tarvitsen, on Sinussa.
Kaikki, mitä tarvitsen.
Kristus on minulle kaikki kaikessa.
Pelastukseni riemu, -
tämä toivo ei koskaan petä.
Taivas on kotimme.
Jokaisessa myrskyssä sieluni laulaa...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Historian uumenista on noussut lukemattomia kuuluisia nimiä: -
Sinnikkäitä, pahamaineisia, uskonnollisia ja jumalattomia nimiä.
Kavahdatko nimeä Hitler? Innostutko nimestä Armstrong?
Entä mitä nousee sielusi syövereistä, kun kuulet nimen Jeesus?
Jeesuksen hellittämätön rakkaus avaa uusia alkuja, -
ja jokainen saa kiittää siitä Jumalaa. Siksi meillä on täysi syy -
tulla sisään täynnä uskoa ja ylistystä, koska Jumala antaa uuden alun.
Miksei mikään muu nimi liikuta skeptisiä, teoreettisia ja ylväitä?
Mikään muu nimi ei valtuuta tuomaan Taivasten valtakuntaa maan päälle.
Tiedän, ettei ole muuta nimeä. Olipa meitä kaksi, kolme tai miljoona, -
vain tämä nimi yhdistää meidät.
Kiitos, että katsoit ohjelmaa, liity mukaan ensi kerrallakin.
On siunaus kertoa upeaa sanomaa Jeesuksesta tv:n kautta.
Siunausta ja mahtavaa viikkoa, paras on vielä edessä!
Suomennos: Anni Lähteenmäki